Ирейкин Геннадий Григорьевич
Ирейкин Геннадий Григорьевич' — Раççей Паттăрĕ, штурман, чăваш.

Кунçулĕ пирки кĕскен 
Г.Г.Ирейкин Чĕмпĕр облаçĕнчи Барыш районĕнчи Хура Çырма ялĕнче çуралнă. Халĕ ку ял çук. Ял пулнă тĕле унти çынсем паян "Каторга" текен вырăн пек пĕлеççĕ.  Малашне Ирейкинсен килйышĕ çывăхри Акшуат ялне куçса кайнă. Тĕп тымарĕсем вара вĕсен — Барыш районĕнчи Емелей чăваш ялĕнче. Коллективизаци вăхăтĕнче вĕсене кунта, Хура Çырмана,  кулак тесе хăваласа килнĕ пулнă.
 
Куйбышеври авиаци институтĕнче вĕренсе тухнă, каярах СССР авиаци промăçлăхĕн летчик-испытательсен шкулнĕн штурмансен уйрăмне вĕçленĕ (1971). 

Штурман-испытатель пулнă. 1978-мĕш çултан тĕп штурман, каярах Громов М.М. ячĕллĕ вĕçев тĕпчев институчĕн тĕпчев пилотаж центрĕн тĕп конструкторĕ. 

Ан-74, Ан-124, Ан-225, Як-40, Як-42, МиГ-21, Су-27, Су-30, Ту-160, Ту-22М тата ыт., пилотсăр «Буран» космос карапĕн пилотаж навигаци комплексĕсен тĕпчевĕсене хутшăннă.  Ту-16 ЛЛ, Ил-7 ЛЛ опытлă двигательсен, тĕрлĕ йышши çăлакан тата десант системисен тĕпчевне хутшăннă. 

1988-мĕш çулта АН-74 самолетпа инçет вĕçессипе лартнă рекорда хутшăннă.

Чыславсем 
 Раççей паттăрĕ — 23.03.2000.
 «Хисеп палли» орден
 СССР тава тивĕçлĕ штурман-испытатель (1984).
 Самолет спорт мастерĕ

Асăрхавсем

Каçăсем
 Чăваш энциклопедийĕ
 

Пайăр çынсем, алфавитпа
Раççей паттăрĕсем
Чӳкĕн 26-мĕшĕ çуралнисем
1940 çулта çуралнисем
Чĕмпĕр облаçĕнче çуралнисем